সম্ভাজী মহারাজের চরিত্রের জন্য কেমন প্রস্তুতি ছিল ভিকির

কলকাতা: ১৪ ফেব্রুয়ারি ভ্যালেন্টাইনস ডে-তে মুক্তি পেতে চলেছে ছাবা (Chhaava Movie)। এই ছবির জোড়দার প্রচার করতে দেখা গিয়েছে ভিকি কৌশলকে। ছবি মুক্তির আগে অগ্রিম বুকিংয়ে কেরর্ড করেছে। পর্দায় ছত্রপতি সম্ভাজী মহারাজের চরিত্রে দেখা যাবে তাঁকে। সেই চরিত্রের জন্য কেমন প্রস্তুতি ছিল ভিকির?

ভ্যালেন্টাইনস ডে-তে সেদিনই প্রেক্ষাগ্রহে মুক্তি পেতে চলেছে ভিকি কৌশল এবং রশ্মিকা মন্দনা (Rashmika Mandhana) অভিনীত ‘ছাবা। ছত্রপতি সম্ভাজি মহারাজের জীবনের উপর নির্ভর করে বানানো ঐতিহাসিক ছবি ছাবা আসছে আগামী শুক্রবার। বিভিন্ন রাজ্য ঘুরে ‘ছাবা’ প্রচার করছেন ছত্রপতি সম্ভাজির চরিত্রে অভিনয় করা ভিকি। ‘ছাবা’ টিমের সঙ্গে পাঞ্জাবের স্বর্ণ মন্দিরে পুজো দিলেন ভিকি কৌশল ও রশ্মিকা মন্দনা। কদিন আগেই ছবির প্রচারের কলকাতা থেকে ঘুরে যান ভিকি। ছবি নিয়ে যে এবার দর্শকদের মধ্যেও উত্তেজনার পারদ চড়ছে সেটা বোঝা যাচ্ছে। রেকর্ড সংখ্যক টিকিট বিক্রি হয়েছে ভিকির ছবির। সবে মাত্র দুদিন হল এই ছবিটির অ্যাডভান্স বুকিং শুরু হয়েছে। আর ৪৮ ঘণ্টার মধ্যেই প্রায় ২ লাখ টিকিট বিক্রি হয়েছে ছবিটির। ভারতে এখনও পর্যন্ত ছবিটি মুক্তি পাওয়ার আগেই ৫ কোটি ৪ লাখ টাকা আয় করে ফেলেছে।

আরও পড়ুন:বসন্তকে আহ্বান সোহিনীর

সম্ভাজী মহারাজের চরিত্রে জন্য কঠোর পরিশ্রম করেছেন ভিকি। এই ছবির জন্য তলোয়ার চালানো, হাতি ও ঘোড়ায় চড়া শিখেছেন। পাশাপাশি ছিল ওজন বাড়ানো, দাড়ি গোঁফ রাখার চ্যালেঞ্জ ও। মাস ৬ ধরে তিনি নিজেকে শারীরিকভাবে বদলে ফেলেছিলেন। এই অভিজ্ঞতা অবশ্য ভিকির প্রথম নয়। তাঁর জলে ভয় ছিল। কিন্তু ‘মশান’ ছবির জন্য জলের ভয় কাটিয়ে সাঁতার শিখেছিলেন ভিকি।  তবে ভিকির কাছে সবচেয়ে চ্যালেঞ্জিং যে জিনিসটা ছিল, সেটা হল ছত্রপতি সম্ভাজীর চরিত্রকে ধরতে পারা। অভিনেতার কথায়, ‘ছত্রপতি সম্ভাজী এমন একজন হিরো, যাঁর কথা অনেকে শোনেননি।

অন্য খবর দেখুন